Visoki predstavnik Unije za spoljne poslove i sigurnosnu politiku
<s>Visoki predstavnik Unije za spoljne poslove i sigurnosnu politiku primarni je koordinator i predstavnik Zajedničke spoljne i sigurnosne politike Evropske unije.</s><s>Od decembra 2019. godine visoki predstavnik je španski diplomata Josep Borrell.</s>

<s>Funkcija je po prvi puta formirana u Amsterdamskom ugovoru, tada pod nazivom Visoki predstavnik za spoljne poslove i sigurnosnu politiku.</s><s>Nakon što je funkciju u kratkom periodu vršio nemački političar Jürgen Trumpf, Javier Solana je izabran kao visoki predstavnik i funkciju je vršio preko 10 godina od 18. oktobra 1999. do 1. decembra 2009.</s><s>Funkcije visokog predstavnika značajno su proširene u Lisabonskom ugovoru i usvojen je današnji naziv.</s><s>Visoki predstavnik je dobio mesto u Evropskoj komisiji kao i mesto predsedavajućeg u savetu ministara spoljnih poslova zemalja članica unije.</s><s>Lisabonskim ugovorom je u decembru 2010. godine osnovana i Evropska služba za spoljne poslove koja asistira predstavnika u njegovom radu.</s><s>Prva visoka predstavnica po usvajanju Lisabonskog ugovora bila je britanska političarka Catherine Ashton (1. decembar 2009-1. novembar 2014), nju je nasledila italijanka Federica Mogherini (1. novembar 2014-30. novembar 2019) nakon koje je izabran sadašnji predstavnik Josep Borrell (od 1. decembra 2019).</s><s>Svi visoki predstavnici od Javiera Solane do Josepa Borrella izabrani su iz redova Partije evropskih socijalista.</s>

<s>Prema neratifikovanom Sporazumu o ustanovljenju Ustava Evrope nova je funkcija trebala da nosi naziv Ministar spoljnih poslova Evropske unije, naziv koji deo komentatora neformalno i danas koristi.</s><s>Sporazum o ustanovljenju Ustava Evrope obustavljen je nakon što ga je ratifikovalo 18 zemalja članica nakon čega je usledilo odbijanje na referendumima u Francuskoj i Holandiji.</s><s>Umesto ustava usvojen je Lisabonski ugovor koji je doneo i današnji naziv funkcije visokog predstavnika.</s>

<s>Dosadašnja imenovanja Visokih predstavnika</s>

<s>Vidi još 
Evropska služba za spoljne poslove
Zajednička spoljna i sigurnosna politika
Institucije Evropske unije
Institut Evropske unije za sigurnosne studije
Specijalni izaslanik Evropske unije</s>

<s>Reference</s>

<s>Vanjske veze 
 High Representative of the Union for Foreign Affairs and Security Policy</s>

<s>Politika Evropske unije
Evropska komisija</s>

